નોટબંધી પછી કાળા નાણાંને સફેદ કરવાની એક મોટી રમત રમવામાં આવી હતી તે વાતનો ખુલાસો થયો છે . આ મામલે મળેલી માહિતી મુજબ તેમાં 13 બેંકોની પણ સામેલ છે . કેન્દ્ર સરકારે આ મામલે જાણકારી આપતા જણાવ્યું છે કે નકલી કંપનીઓ દ્વારા કાળા નાણાંને સફેદ કરવામાં આવ્યા છે . જે પછી 2 લાખની વધુ કંપનીઓ પર પ્રતિબંધ લગાવવામાં આવ્યો છે . કેટલીક કંપનીઓએ 100 - 100 ખાતા ખોલ્યા હતા . અને કુલ 2,09,032 કંપનીઓ પર સંદિગ્ધ કાર્યવાહીની જાણકારી મળતા તેમની પર રોક લગાવવામાં આવી હતી . આમાંથી એક કંપની પાસે લગભગ 2134 ખાતા હતા . નોટબંધી પછી આ નકલી કંપનીઓએ લગભગ 4573.87 કરોડ રૂપિયાની લેતી - દેતી કરી છે . તમને જણાવી દઇએ કે મોદી સરકારે શેલ કંપનીઓ પર પણ પોતાના સંકજો મજબૂત કર્યો છે . કારણ કે આ પહેલા સરકારે કહ્યું હતું કે શેલ કંપનીઓથી સંબંધ બનાવતા 4.5 લાખ ડાયરેક્ટર્સ અયોગ્ય છે . વધુમાં કેન્દ્રીય મંત્રી પીપી ચૌધરીએ કહ્યું હતું કે કાળાં નાણાં વિરુદ્ધ સરકારની આ લડાઇ અમે ચાલુ રાખીશું . જ્યાં કાનૂની કંપનીઓને આનાથી કોઇ મુશ્કેલી નહીં આવે ત્યાં જ જે કંપની નિયમોના વિરુદ્ધ કામ કરી રહી છે તેમને સજા ચોક્કસથી મળશે . વધુમાં ગત સપ્ટેમ્બર મહિનામાં સરકાર 2.17 લાખથી પણ વધુ કંપનીઓના નામ રેકોર્ડ પરથી નીકાળી ચૂકી છે . કારણ કે આ કંપનીઓ પાછલા લાંબા સમયથી કોઇ પણ પ્રકારનો વેપાર નહતી કરતી .